
Narva Linnavolikogu otsuse 25.02.2016 nr 24 „Tiigi tn 1
maaüksuse munitsipaalomandisse taotlemine ja maa
sihtotstarbe määramine“ alapunkti 2.4 muutmine 
1. Asjaolud ja menetluse käik 
Menetluse käigus selgus, et Narva Linnavolikogu 25.02.2016 otsuse  nr 24 „Tiigi tn 1 maaüksuse munitsipaalomandisse taotlemine ja maa sihtotstarbe määramine“ alapunktis 2.4 on ekslikult tehtud viide Narva Linnavolikogu 24.01.2013.a otsusele nr 3 „Narva linna üldplaneeringu kehtestamine“.

Tegelikult peaks viide olema tehtud Linnavolikogu 21.10.2010 otsusele nr 143 „Narva linna tööstuspiirkonna linna osa  üldplaneeringu kehtestamine“, sest et Tiigi tn 1 maaüksus asub Narva linna tööstuspiirkonna linnaosa üldplaneeringuala piirides.
2. Õiguslikud alused
Haldusmenetluse seaduse §68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

3. Otsus
Muuta Narva Linnavolikogu 25.02.2016.a otsuse nr 24 „Tiigi tn 1 maaüksuse munitsipaalomandisse taotlemine ja maa sihtotstarbe määramine“ alapunkt 2.4 ja sõnastada järgmiselt: 
„2.4 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 21.10.2010.a otsusega nr 143 kehtestatud Narva linna tööstuspiirkonna linna osa  üldplaneeringust“.

4. Rakendussätted

4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

